La primul meci cu Selcuk Inan pe banca tehnică, după ce Marius Șumudică și-a dat demisia în cursul săptămânii trecute, Gaziantep FK a obținut o victorie de senzație în prima ligă turcă.
"Vulturii" au învins-o cu 2-0 pe Beşiktaş Istanbul, grație golurilor marcate de internaționalii români Deian Sorescu şi Denis Drăguş.
Transferat în această iarnă, Sorescu a deschis scorul în minutul 9, iar Drăguş a închis tabela în minutul 85. De asemenea, Florin Niță a făcut un meci senzațional, iar în minutul 89 a apărat o lovitură de pedeapsă.
După 29 de etape, Gaziantep ocupă locul 15 în clasament, cu 31 de puncte.